افسر منہاس

شاعر کا حقیقی نام فِدا حسین مِنْہَاس اور قلمی نام افسر مِنْہَاس تھا۔ وہ ایک سماجی کارکن اور شاعر تھے۔ افسرسماجی اور سیاسی شعور، محبت اور نئے لسانی تجربات کو شاعری کے لیے ضروری سمجھتے تھے۔

پیدائش 
افسر 22 جولائی 1956ء کو ہری پور میں پیدا ہوئے تھے۔

تعلیم 
افسر نے گورنمنٹ کالج ہری پور سے انٹرمیڈیٹ کرنے کے بعد کراچی سے گریجویشن اور پھر کراچی یونیورسٹی سے فلسفہ میں ایم اے کیا۔

ملازمت 
افسر ایک غیر سرکاری تنظیم ساؤتھ ایشیا پارٹنرشپ پاکستان کے پروگرام مینیجر تھے۔

ادبی ذوق 
افسر اپنے اسکولی دور سے شاعری کی طرف مائل تھے۔ ان کا شعری مجموعہکوئی تصویر تو پتھر سے نکلے  2010ء میں شائع ہوا۔

رکنیت 
افسر نائب صدر، صوبائی انجمن ترقی پسند مصنفین تھے۔

انتقال 
افسر منہاس کا انتقال قلب پر حملے کی وجہ سے 10 مارچ، 2016ء کو ہری پور میں ہوا۔ انہیں شکرشاہ بادشاہ قبرستان میں سپرد خاک کیا گیا۔ انتقال کے وقت پسماندگان میں بیوی کے علاوہ ایک لڑکا اور لڑکی تھے۔

حوالہ جات 

1956ء کی پیدائشیں
2016ء کی وفیات
پاکستانی اردو شعرا
پاکستانی سماجی کارکن
خیبر پختونخوا کی شخصیات